Public procurement notice: Contract Award Notice
Published: 2025-06-12
Buyer: Færdselsstyrelsen
Country: DK
Region: DK041
Contract type: Services
Procedure: Negotiated with prior call for competition
CPV classification: 72000000 | 72240000 | 72250000: System and support services | 72253000: Helpdesk and support services | 72253200: Computer systems support services
Estimated value: 56689200 DKK
Award criteria: price, quality

Technical requirements: Som del af ressortoverdragelsen fra Justitsministeriet til Transportministeriet med virkning fra 1. oktober 2021 har Færdselsstyrelsen overtaget ansvaret for kørekortområdet, herunder det danske kørekortregister, fra Rigspolitiet. Færdselsstyrelsen bliver både systemejer og forretningsansvarlige. Dermed bliver det juridiske, tekniske og forretningsmæssige ansvar for kørekortregistret forankret hos én myndighed.

Nærværende udbud omhandler anskaffelse og implementering af et nyt kørekortregister (NKR), herunder udvikling af microservices, udformning af datamodel, datavalidering, Dokumentation, Integrationer og snitflader, design af brugergrænseflade til Færdselsstyrelsen, migrering fra det eksisterende kørekortregister (CRK), test, Hypercare og uddannelse samt Applikationsdrift, support, vedligeholdelse og videreudvikling.

NKR skal understøttes af åbne standarder til dataudveksling og være med til at skabe et solidt fundament og udgangspunkt for den videre digitalisering af kørekortområdet og realisering af initiativet om digitalisering af kørekortområdet i Den Fællesoffentlige Digitaliseringsstrategi 2022-2025.

Formålet med NKR er 
i) registreringer, opbevaring, opslag, håndtering og udveksling af oplysninger vedrørende førerrettigheder i Danmark, 
ii) udstedelse af dokumentation for førerrettigheder i Danmark samt 
iii) understøttelse af relevante myndigheders opgaver på kørekortområdet, herved forstås oplysninger om førerrettigheder og kørekort, som er historiske, aktuelle, midlertidige, frakendte, inddragede og udløbne. 

De forretningsprocesser og den funktionalitet, der er gældende for NKR, er nærmere beskrevet i udbudsmaterialets Bilag 3. 

Kunden forventer, at der vil være 300 Brugere, som skal anvende Løsningen, heraf 10-20 Udvalgte Brugere med særlige rettigheder. Herudover forventes der ca. 2.000 Brugere, som anvender kørekortregistret gennem snitflader fra andre systemer.

NKR skal etableres på Færdselsstyrelsens Digitale Platform (DDP), en containerorkestreringsplatform, som driftes af Statens IT. 

NKR skal herefter bestå af et antal microservices, der tilsammen realiserer Løsningens funktionalitet, og som overholder API-gateway microservicearkitekturen samt krav til standardiseret dokumentation, jf. ”Udviklingshåndbogen” og ”Servicehåndbogen”, jf. udbudsmaterialets Bilag 4. 

NKR er forretningskritisk for Færdselsstyrelsen, Politiet og Kommunernes Borgerservice, men ikke kritisk infrastruktur. NKR skal bygges som et autoritativt register og alle kilder, der er med til at sikre, at oplysninger om førerrettigheder er retvisende, skal være direkte integreret. 

Projektet indeholder udvikling af Integrationer og snitflader til følgende systemer: Active Directory (ADFS) hos Statens It (SIT), den fællesoffentlige Datafordeler udbudt af Styrelsen for Dataforsyning og Infrastruktur, den Fælleskommunale adgangsstyring (FKA), herunder de kommunale fagsystemer (Biometric, Kube Data, Scandi System), Kørekort-appen, som udbydes af Digitaliseringsstyrelsen, kørekortproducentens system, MitId registreringsenhederne/ OCES-servicen, Politiets integrationsplatform (polip), kommunikationsnetværket RESPER (Réseau permis de conduire/Drivers License Network), Kriminalregistret og CPR-registret.

NKR indeholder herudover optioner vedrørende i) Aflevering af data til Rigsarkivet ifm. lovgivning om aflevering af it-systemer, ii) Service til afhentning af store mængder af førerretter og kørekort samt iii) Kommunale brugeres adgang til Løsningens brugergrænseflade.

Der vil være tale om én samlet Ibrugtagning af Løsningen. NKR forventes at være færdigudviklet og kunne ibrugtages med udgangen af 2026 eller senest 6 måneder herefter.

Aftalen indeholder således en implementeringsperiode på op til 18-24 måneder samt efter Ibrugtagning en driftsperiode på 6 år med mulighed for forlængelse på 2 x 24 måneder.
Der henvises til udbudsbetingelsernes Bilag A for en dybdegående beskrivelse af kriteriet.
I henhold til lov om Klagenævnet for Udbud m.v. (loven kan hentes på www.retsinformation.dk) gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i stand still-perioden, jf. lovens § 6, stk. 4. I tilfælde hvor klagen ikke er indgivet i stand still-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.
Klagenævnet for Udbuds e-mailadresse er angivet i punkt 8.1.
Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/klagevejledning/
Udbuddet indeholder en option på forlængelse af Aftalens varighed i overensstemmelse med udbudsbekendtgørelsens afsnit om ”Varighed” ovenfor. Aftalen gælder fra dens indgåelse og udløber automatisk 6 år efter Kundens Ibrugtagning. Kunden kan med et skriftligt varsel på 3 måneder forud for Aftalens udløbstidspunkt, forlænge Aftalen i op til 2 X 24 måneder på uændrede vilkår. Aftalens varighed er beregnet på baggrund af Kundens forventning om, at der er op til 24 måneder mellem Aftalens underskrivelse og indtil Kundens Ibrugtagning. 

Den anslåede værdi af Aftalen er beregnet med udgangspunkt i de 144 måneder, jf. udbudsbekendtgørelsens afsnit om ”Varighed”


Winner: Netcompany A/S
Award value: 56689200
Number of bids: 10